钦定古今图书集成/明伦汇编/官常典/第251卷 > 《忠勤楼诸老夜直予时守省作诗二章寄之》
## 钦定古今图书集成/明伦汇编/官常典/第251卷 > 《忠勤楼诸老夜直予时守省作诗二章寄之》

汪广洋

西掖延秋爽，高楼倚太清。玉绳当座转，银汉近人明。
《上相思》经济，诸公任老成。不知前席夜，曾话及苍生。
〈太祖是时为江南行省左丞相故有上相之称〉
耿耿众星白，漫漫长夜寒。万方犹事武，一榻岂容安。
零露沾琴席，高梧下井阑。永怀何以托，诗罢动《猗兰》。